Met 'n knippie sout : Pitkos vir die fynproewer: April 2007
Na 'n paar mense laat weet het dat dit hulle goedkoper gekos het om hierdie Australiese avontuur aan te pak deur byvoorbeeld nie deur 'n Angent te werk nie en ook eerder alles te verkoop en dit weer te koop in Australië, het ek die kostes soos volg uitgewerk:
2 x Paspoorte vir volwassenes (R165 elk) 330
2 x Paspoorte vir kinders (R125 elk) 250
4 x Geboorte Sertifikate (R50 elk) 200
Paspoort fotos 180
Huwelik Sertifikaat 50
Engelse graadpapiere 100
Jaarboek afdrukke 80
Verwysings afdrukke 100
ACS Koerier 600
IELTS Toets British Council 2070
IELTS Toets British Council (vrou) 1633
136 DIMIA VISA Betaling 11383
Mediese ondersoeke vir 4 mense 1925
2 Stelle X-strale (136 en 457) vir 2 1000
2 HIV Toetse vir my en my vrou 218
Totaal R 44759
Bogenoemde bedrag is wat dit jou gaan kos as jy aansoek doen vir die 136 Independent VISA en jy eenvoudig wag totdat dit goedgekeur word en dan slegs jou en jou vrou en kinders oorvlieg. Dit beteken jy moet alles hier verkoop wat nie in die toegelate bagasie limiet vir 4 persone kan inpas nie. Dit beteken natuurlik ook jy moet alles weer koop in Australië, wat jou waarskynlik duurder gaan kos.
As jy natuurlik so gelukkig is om 'n maatskappy te kry wat jou op 'n 457 VISA sal sponsor en wat al jou relocation kostes gaan betaal en dan namens jou vir die PR (121/856) VISA gaan aansoek doen, dan is jou kostes minimaal:
X-strale (136 en 457) vir 2 mense 500
457 Elektroniese VISA betaling 1100
Totaal R 7103
Kostes gaan waarskynlik wissel, want daar is baie verskuilde kostes.
Deur Heinrich Ferreira op Thursday, April 26, 2007 0 boodskappe (Los 'n boodskap deur hier te kliek)
Hoe om goedkoop fakse te stuur en te ontvang via die Internet
Ek het gister op 'n baie handige faks-na-email en email-na-faksnommer diens afgekom op die Internet.
Dit gaan veral handig wees as ons eers in Australië en ons vir besighede faksimileë moet stuur om al die honderde dienste en debietorders vir die soveelste keer te stop omdat dit nie die eerste keer ingesink het nie. Via die diens (wat lykmy in Vishoek in die goeie ou Kaap gesetel is) kry jy jou eie lokale Suid Afrikaanse faksnommer (08660xxxx). Al die fakse wat dan na daardie faksnommer gestuur word, word gerieflikheidshalwe na PDF, TIF of PS formaat toe ingescan en dan na jou e-pos adres gestuur sodat jy dit maklik kan organiseer. Mens kan ook krediete koop sodat jy vanaf jou rekenaar eenvoudig kan print na die geinstalleerde "driver" en hulle faks dan die dokument na enige faksmasjien in Suid-Afrika of oorsee. Ek het sommer die krediete met 'n Internet oorplasing gekoop gister en het vandag beide die faks-na-email en print-na-faksnommer diens uitgetoets. Dit werk wonderlik en die dokumente word in baie hoë resolusie gefaks en ook ontvang in jou e-pos. Ek kan dit aanbeveel aan enigiemand...dit kan baie handig te pas kom.
Die diens se naam is FaxFx by www.faxfx.net
Deur Heinrich Ferreira op Monday, April 23, 2007 4 boodskappe (Los 'n boodskap deur hier te kliek)
Vandag het ek nogal baie om oor te rapporteer.
Eertens, is die tydelike 457 VISA Nominasie goedgekeur vir die maatskappy wat my sponsor! Ons het mos elektronies aansoek gedoen vir die 457 VISA, so nou kan ek elke dag die status van die Sponsor en ook die VISA op die internet nagaan. Alles word elektronies gedoen en dit sluit die stawende dokumente vir die VISA in.
Net om my mede trekkers bietjie in te lig oor hoe mens te werk gaan om 'n maatskappy te kry om jou te sponsor:
Stuur jou CV, werkgewer verwysings, akademiese rekords en graadpapiere (of watter toepaslike opleiding jy ook al gehad het) na soveel as moontlik Australiese maatskappye wat aan jou vereistes voldoen. Ek het na 'n uitgebreide soektog op Google vir myself 'n kortlys van so 16 maatskappye gemaak wat in die bedryf werksaam is wat ek in belang stel en toe 'n 3 meg zip file vir hulle gestuur saam met 'n e-pos wat breedvoerig verduidelik dat ek besig is om na Australië te emigreer saam met my familie en dat ek bereid sou wees om gesponsor te word om gouer daar te kom.
'n Hele paar maatskappy het terug gereageer met 'n e-pos dat ek hulle moet kontak sodra ek my PR het, maar daar was een wat op hoogte gehou wou word van my VISA "timeline". 'n Rukkie nadat hulle my e-pos ontvang het, het daar egter 'n pos in daardie maatskappy ontstaan vir 'n Senior C# Programmeerder. Omdat my CV reeds by hulle was het hulle my dadelik laat weet en het gevra of daar 'n manier is wat hulle my vinniger daar kon kry.
Ek het hulle verwys na die moontlikheid dat hulle my kan sponsor met die "Temporary Business (Long Stay) - Standard Business Sponsorship (Subclass 457)" of andersins die "Employer Nomination Scheme (Subclass 121/856)" permanente VISA waar die werkgewer jou sponsor vir PR.
Omdat ons toe alreeds die 136 "Skilled Idependent" VISA se ingedien het en die VISA fooie betaal het, het hulle toe besluit om die 457 roete te volg om net die proses om ons in Oz te kry te bespoedig.
Vir die 457 proses moet die maatskappy eers goedgekeur word as 'n geldige Temporary VISA Sponsor. Die proses bestaan uit 3 dele: Die maatskappy word goedgekeur as 'n sponsor, hulle dien 'n nominasie aansoek in om my te kan sponsor en derdens dien ek van Suid Afrika af 'n VISA aansoek elektronies in. Alles word op hierdie bladsy gedoen.
Wanneer die maatskappy terugvoer kry van die immigrasie departement oor die sponsor, kry hulle 'n TRN (Transaction Reference Number), wat hulle dan vir my stuur sodat ek solank in parallel vir die VISA kan aansoek doen. Die sponsor en VISA aansoek hardloop dan in parallel. Die VISA betaling word uit jou kredietkaart betaal en kos AU$185. Dit kan ge-"refund" word sou die sponsor aansoek van die werkgewer nie suksesvol blyk te wees nie. Die maatskappy betaal die sponsor fooi, wat AU$55 is.
Tydens die elektroniese VISA aansoek kan die aanlyn vorms gestoor word sodat jy later weer die vorms verder kan invul. Sodra die vorms volledig voltooi is, word die kredietkaart besonderhede ingevul en jy kry 'n verwysing nommer waarmee jy al die ingescande stawende dokumente kan oplaai. Daar kan 'n totaal van 15 png/jpg/MSWord of PDF dokumente aangeheg word. Al die dokumente moet kleiner as 1 Meg wees.
As ek reg kan onthou het ons die volgende KLEUR ingescande dokumente aangeheg:
My paspoort, my vrou se paspoort, my 2 kinders se paspoorte
Ons almal se "unabridged" geboorte sertifikate
Ons "unabridged" huwelik sertifikaat
My CV (MS Word formaat)
Ten minste 3-4 jaar se werksverwysings
Werkskontrak van die werkgewer af wat salaris ens. aandui
Ek het my graad sertifikate aangeheg...maar dink nie dis nodig nie
Vir sommige beroepe moet jy ook kan bewys dat jy 'n goedgekeurde kwalifikasie hou, maar ek het sommer my ACS resultaat aangeheg...net omdat ek dit reeds gehad het, maar ek dink nie dis nodig nie.
Aangesien die dokumente in kleur ingescan is hoef hulle nie gesertifiseer te word nie.
Tydens die proses kan mens dan ook die 26E en 160E mediese vorms aflaai. Kinders moet volledige mediese ondersoeke ondergaan en ek en my vrou moes net X-Strale laat neem. (Ons het egter alles laat doen omdat ons dit wil gebruik vir die 136 ook)
Bespreek 'n afspraak by Hatmed in Hilda straat en gaan dan vir die medies sommer nog dieselfde week.
Deur gebruik te maak van die VISA verwysing (saam met jou Paspoort nommer en geboorte datum) kan jy dan die status van die VISA elektronies monitor. Myne sê nou:
Application 457 Business Long Stay Primary - VERWYSINGNR
Person 1 Date of birth: ...... Passport No: ......
18/04/2007 Health requirements finalised Message
18/04/2007 Further medical results received Message
18/04/2007 HIV blood test received Message
Person 2 Date of birth: ......
Person 3 Date of birth: ......
Person 4 Date of birth: ......
Indien jy die besigheid se ABN (Australian Business Nommer) het, kan jy dit saam met die TRN nommer wat jy by die maatskappy gekry het gebruik om ook die Sponsor aansoek se status na te gaan:
Application 457 Business Nomination - SPONSOR VERWYSING
14/03/2007 Application received - processing commenced Message
14/03/2007 Application fee received Message
23/04/2007 Nomination approved Message
Wel, al wat nou nog oorbly is dat die VISA goedgekeur word. Ek verwag dit binne 2 weke!!!
Deur Heinrich Ferreira op Monday, April 23, 2007 1 boodskappe (Los 'n boodskap deur hier te kliek)
Labels: 457 VISA proses
Ons mediese ondersoek verslae, die X-Strale en die HIV toetse het aangekom in Sydney en is nou op die rekords sodat die 457 en 136 VISAs uitgereik kan word. Ons het sommer beide VISAs se medies gedoen sodat ons dit hopelik nie weer vir die 136 ook te doen nie.
Dit beteken dit het dan sowat 17 dae geneem vanaf die dag wat ons Hatmed toe is vir die ondersoeke tot vandag. Nou wag ons net vir goedkeuring en dan kan ons die bal aan die rol sit.
Ek het sommer ook vandag my bedankingsbrief by my werk ingegee (maar hulle weet reeds dat ek Oz toe gaan). Dit is vir my baie erg om by my huidige werkgewer weg te gaan. Dit is "excellent" mense waarmee ek saam gewerk het die afgelope 3 jaar, en ek het 'n baie goeie verhouding met almal. Dit is die beste maatskappy in die wêreld! Ek het so baie geleer en neem moeilik afskeid, maar ek weet dat ek in 'n Australiese werksomgewing tussen Australiërs sal moet werk om werklik in te skakel in die nuwe land se kultuur en mense.
Deur Heinrich Ferreira op Thursday, April 19, 2007 0 boodskappe (Los 'n boodskap deur hier te kliek)
Labels: Mediese verslae in Sydney
Die Groot Trek is besig om in ons geskiedenis te herhaal....en dit is hierdie keer groter en meer verreikend.
Kyk, ek is nie 'n persoon wat besonder baie in politiek belangstel nie, maar as iemand vir my donkiedrolle aanbied asof dit sjokolade is, dan is ek nogal geneig om die SNUF in die neus te kry as jy weet wat ek bedoel.
In die grondwet van Suid Afrika se handves van menseregte (Hoofstuk 2) kry mens die volgende waarborge:
"Die Staat moet die regte in die Handves van Regte eerbiedig, beskerm, bevorder en
"Die staat mag nie regstreeks of onregstreeks onbillik teen iemand diskrimineer op een of
meer gronde nie, met inbegrip van ras, geslagtelikheid, geslag, swangerskap, huwelikstaat, etniese
of sosiale herkoms, kleur, seksuele georiënteerdheid, ouderdom, gestremdheid, godsdiens,
gewete, oortuiging, kultuur, taal en geboorte."
"Nasionale wetgewing moet verorden word om onbillike
diskriminasie te voorkom of te belet."
"Elkeen het die reg op lewe.
Vryheid en sekerheid van die persoon"
"vry te wees van alle vorme van geweld van hetsy openbare hetsy private oorsprong"
Ek het reeds elders op die Internet hieroor geskryf, maar wil dit graag hier op my blog ook plaas.
Ons gevoelens wissel van woede tot wanhoop omdat ons op so 'n manier gemarginaliseer en verstoot word
(deur 'n terugkry mentaliteit om ons te straf vir "Apartheid" wat ons eers regtig verstaan het toe ons omtrent uit die skool gematrikuleer het)
uit die land wat ons op 'n stadium regtig sou wou voor "lewe en sterwe".
Ek self het my nog nooit juis met politieke dinge besig gehou nie...my doel was nog altyd om sover as wat dit van my afhang in vrede met ander te leef en hulle te behandel soos wat ek graag behandel wou word.
Soos baie ander is ek besig om die los drade van my lewe in Suid Afrika stuk-stuk bymekaar te maak....dit sluit die volgende in:
- Om my sielkindig los te maak van die land wat ek nou al vir 34 jaar lank so lief gehad het.
- Om alle fotos van my en my familie wat ek oor die jare in ons mooi land geneem het en alle fotos van my ouers en ons kinderjare bymekaar te maak (sowel as al ons ou familie videos)...al 27000 fotos in totaal.
- Om my Pa uit te vra oor my voorgeslagte en ons geskiedenis sodat ek weet wat om eendag vir my 2 kinders te vertel van hulle afkoms.
- Om al die bekende plekke vir oulaas te gaan totsiens sê.
In hierdie proses kom ek toe mos nou die dag af op 'n stel van 8 langspeelplate "Ons lewende geskiedenis" wat in die tagtigerjare gedramatiseer is deur baie bekende Afrikaanse akteurs. Ons het nog die viniel plate saam met die Afrikana Ensiklopedie gekry. Ek het dit vir my toe sommer op MP3's gesit.
Op Plaat 3 (kant 2) en Plaat 4 (Kant 1) luister ek toe na die redes vir die Groot Trek wat deur die grensboere aan die Kaapkolonie in 1833 in Suid Afrika begin is en ek was verstom oor die ooreenkomste met ons situasie vandag maar slegs 173 jaar later.... (hulle voorbereidings vir die Trek vanuit die Kaapkolonie was daardie tyd owat 4 jaar omdat hulle self die ossewaens moes bou)
Ons en ons voorsate was lykmy maar nog altyd geneig om te trek...of dit nou dwarstrek, wegtrek, of selfs karavaan trek betref...trek gaan ons trek. Baie van ons voorsate het juis Suid Afrika toe getrek van oorsee af vir baie geldige redes...My Ma se familie (van die Britse settelaars se afkoms) asook my Pa se familie (vanaf Portugal) het na SA toe getrek vir beter geleenthede. Daar is daardie tyd deur die Britse regering gratis grond en plase belowe wat hulle moes bewerk en dan kon hulle hul oeste aan die regering verkoop. Baie van hulle het ook sendelinge ingesluit soos Ds. Andrew Murray. Baie Franse het na Suid Afrika gekom toe hulle gevlug het vir hulle protestantse geloof (toe die Edik van Nantes teruggetrek is en hulle effektief moes vlug vir hulle lewens). Dit was 'n moeilike lewe om "bosveld" in landbougrond te omskep en daarby is hulle OOK gedurig geplunder, hulle vee gesteel en hulle families vermoor deur die Xhosas op die grense van die Oos en Wes Kaap tydens 6 grensstrooptogte.
Die oosgrensdistrikte was die distrikte van Graaff-Reinet, Uitenhage, Somerset-Oos, Tarka, Grahamstad, Cradock en Colesberg. Volgens die geskiedenis het 15000 Xhosas in Desember 1834 die grens die Kaapkolonie binnegeval. Die hele kolonie tot by Uitenhage en Somerset Oos is bykans verwoes. Honderde mense se huise is afgebrand, meer as 5700 perde, 115000 beeste en 162000 skape en bokke is gesteel in daardie een plundering. Onthou...perde was maar daardie tyd ekwivalent aan vandag se motors omdat dit hulle vervoermiddel was. Vandag WEER word die "perde" gesteel.
Dit klink vir my so bekend, want die Britse regering het daardie tyd ook weinig aan die strooptogte, plaasmoorde en diefstalle gedoen en basies vir die boere 'n koue skouer gegee. En vandag....wat het die minister van Veiligheid en sekuriteit vir ons te sê:"as ons dit nie pas nie...kan ons maar emigreer".
Ek het sommer bietjie gaan soek toe kom ek af op die geskiedenis van die Groot Trek op die Web:
ek sien daar is ook 'n inskrywing oor jou familie Piet Uys (maar hy is nie saam met Piet Retief vermoor soos jy sê nie maar apart by die Bloukrans- en Boesmansrivier deur Zoeloe impi's vermoor).
Nadat die boere aan die Kaap GEEN ANDER UITWEG kon sien nie het hulle besluit om te trek...terloops, hulle is ook daardie tyd "EMMIGRANTE" genoem. Piet Retief is gekies as die emmigrante se leier en op
2 Februarie 1837 laat publiseer hy die redes waarom hulle "emigreer" in die "The Graham's Town Journal" om aan die Britse regering van daardie tyd te verduidelik hoekom hulle wil trek:
Terloops, ek weet nie hoekom hulle dit daardie tyd die "GROOT TREK" genoem het nie, omdat daar maar tussen 10000 en 12000 mense was wat getrek het....vergelyk dit met die grootskaalse emmigrasie van amper 1 miljoen wit Suid Afrikaners die afgelope 10 jaar:
Ek haal aan: "Die Groot Trek word saaklik beskryf as die georganiseerde verhuising van tussen tien- en twaalfduisend Afrikaners in die jare dertig van die 1800's uit die oosgrensdistrikte van die destydse Kaapkolonie na die binneland. Hulle sou later die Voortrekkers genoem word."
Wat is dan werklik die Groot Trek???
Lees oor Piet Retief hier.
Piet Retief, wat eers 'n veeboer was, het die volgende redes aangevoer vir die Trek:
22 Januarie 1837
"1. Ons wanhoop daaraan om die Kolonie te red van die euwels wat dit bedreig deur die oproerige en oneerlikie gedrag van vaebonde, wat toegelaat word om die land in alle dele te verontrus; en ons sien geen vooruitsig op vrede en geluk vir ons kinders in 'n land wat op dié manier gekwel word deur inwendige beroeringe nie.
3.Ons kla oor die aanhoudende plundering wat ons hier moet verduur van "swartes" en ander kleurlinge, en veral deur die laaste inval in die Kolonie, wat die grensdistrikte verwoes en die meeste inwoners geruïneer het.
6.Ons verklaar plegtig dat ons hierdie Kolonie verlaat met die begeerte om 'n rustiger lewe te lei as wat ons tot hiertoe gedoen het. Ons sal geen volk molesteer nie en aan niemand die geringste eiendom ontneem nie; maar as ons aangeval word, sal ons ons ten volle geregverdig beskou om ons persoon en eiendom tot die uiterste te verdedig teen enige vyand.
8.Ons stel ons voor om in die loop van ons trek, en wanneer ons aangekom het in die land waar ons gaan woon, ons bedoelings en ons begeerte bekend te maak aan die inboorlingstamme, asook ons begeerte om in vrede en vriendskap met hulle te leef.
10. Ons vertrek nou uit ons vrugbare geboorteland, waar ons enorme skade gely het en voortdurend blootgestaan het aan ergernis, om ons te gaan vestig in 'n woeste en gevaarlike gebied; maar ons gaan met 'n vaste vertroue op 'n alsiende, regverdige en genadige God, wat ons altoos sal vrees en in alle nederigheid sal probeer gehoorsaam.
"We despair of saving the colony from those evils which threaten it by the turbulent and dishonest conduct of vagrants, who are allowed to infest the country in every part; nor do we see any prospect of peace or happiness for our children in a country thus distracted by internal commotions.
We complain of the continual system of plunder which we have ever endured from the ...... and other colored classes, and particularly by the last invasion of the colony, which has desolated the frontier districts, and ruined most of the inhabitants.
We solemnly declare that we quit this colony with a desire to lead a more quiet life than we have heretofore done."
Dit was 169 jaar gelede...
Klink dit nie SOOOOOO bekend nie!!
Vandag wil ons tog steeds die volgende hê:
1. Ontslae wees van die misdaad, moord en diefstal.
2. In vrede kan leef met die nasie waarheen ons emmigreer
3. Om 'n rustiger lewe te kan lei en sonder vrees vir ons of ons kinders se lewens kan rondbeweeg
4. Om regverdige geleenthede vir ons en ons kinders te hê
(ONS WIL NIE BILLIK OF ONBILLIK TEEN GEDISKRIMINEER WORD NIE!!!!)
5. Om nie miljoene rande se blasting te betaal vir dienste wat ons nooit sal sien nie
6. Nie vir die res van ons lewens moet boet vir iets wat ons self nie gedoen het nie.
6. Om nie ryk regeringsamptenare (soos Dingaan van ouds) vet en ryk te maak nie.
Moet nou net nie dink ek is verbitterd oor my land nie, net teleurgesteld....
Maar ek weet daar wag 'n spliternuwe toekoms vir ons, een wat ons self help skep en wat ons self gekies het...
Die geskiedenis herhaal homself as mens die geskiedenis ignoreer, dit probeer wegwens, dit herskryf of dit ontneem van ander deur al die bakens wat mens daaraan herinner herdoop totdat niemand meer weet watse plek jy nou meer van praat nie.....
Deur Heinrich Ferreira op Wednesday, April 18, 2007 0 boodskappe (Los 'n boodskap deur hier te kliek)
Labels: geskiedenis herhaal, Piet Retief, redes vir die Groot Trek
Vir almal wat emigrasie oorweeg...dink baie goed!!!
Ek het in parallel vir beide die permanente (136) VISA
aansoek gedoen sowel as die tydelike (457) VISA omdat ek
gelukkig was om 'n werk te kry wat my vinniger wil oorbring Oz toe.
Hier is 'n opsomming van ons "Groot Trek" uitgawes.
2 x Paspoorte vir volwassenes (R165 elk)
2 x Paspoorte vir kinders (R125 elk)
4 x Geboorte Sertifikate (R50 elk)
Immigrasie Agent Eerste Paaiement
Verwysings afdrukke Eerste keer
Verwysings afdrukke 2e keer
Immigrasie Agent Tweede Paaiement
IELTS Toets British Council
136 DIMIA VISA Betaling
Immigrasie Agent Finale Paaiement
Mediese ondersoeke vir 4 mense
2 Stelle X-strale (136 en 457) vir 2
2 HIV Toetse vir my en my vrou
457 Elektroniese VISA betaling
Deur Heinrich Ferreira op Monday, April 16, 2007 5 boodskappe (Los 'n boodskap deur hier te kliek)
Labels: Emigrasie kostes, Groot Trek kostes
Ons is nou die trotse eienaars van 'n oorsese Australiese bankrekening
Toe ons nou-nou in ons posbus kyk kry ons die bevestiging dat die ANZ bankrekening geopen is en ons onsself moet gaan identifiseer by die tak in Sydney naby die plek waar ek gaan werk.
Die aansoek is op 1 Maart by die Centurion poskantoor gepos en vandag 14 April was die brief in ons posbus. Dit is egter vir 22 Maart gedateer.
Volgende stap is om 'n klein bedraggie geld in te betaal in hierdie rekening en om dan na 'n paar dae vir ANZ te kontak om te bevestig dat dit inbetaal is. Noem dit maar 'n toets, want ek wil seker maak dat die rekening wel reg opgestel is voor ek ons hele huis se geld daar inbetaal.
Deur Heinrich Ferreira op Saturday, April 14, 2007 0 boodskappe (Los 'n boodskap deur hier te kliek)
Labels: ANZ Bankrekening
Deur Heinrich Ferreira op Friday, April 13, 2007 1 boodskappe (Los 'n boodskap deur hier te kliek)
Komaan vriende. Opskud. Die Australiese hekkie raak nou hoër
Ek lees vandag dat die Australiese Skilled VISA vereistes vanaf 1 September 2007 af bietjie gaan verander.
Julle kan daarvan op die "Department of Immigration and Citizenship" (DIAC) website lees of op hierdie skakel van Go Matilda waar dit verduidelik word.
Dit gaan hoofsaaklik daarom om te verseker dat mense wat na Oz toe trek oor die vereiste Engelse taalvaardighede beskik en om krediet te gee vir mense met goeie Engelse taalvaardigheid.
'n Paar van die veranderings behels:
- Die aantal "Skilled" VISA sub-klasse van 15 na 9 vereenvoudig word.
- Die 136 "Skilled Independent" word nou sub-klas 175
- Die 137 (offshore) en 138 Skilled Sponsored word nou 176
- En die Skills Matching VISA 134 bestaan dan nie meer nie.
- Die IELTS (Engelse Taal) vereiste se minimum vereiste is nou 6 (Competent) behalwe vir 'n paar uitsonderings. Mense wat 7 of meer kry in al 4 Engelse komponente kan nou 5 ekstra punte kry.
- Daar is ook effense verandering aan die MODL (On demand) lys vereistes.
Maar die beste nuus is dat alle "Skilled" aansoeke van 1 September af elektronies ingedien sal kan word !
Deur Heinrich Ferreira op Tuesday, April 10, 2007 0 boodskappe (Los 'n boodskap deur hier te kliek)
Labels: IELTS vereistes verhoog
Pretoria Jakarandastad - Deur Koos du Plessis
C          G7             F           C
Pretoria Jakarandastad, dis weer Oktobermaand
F             C   Am     D7             G7
Miskien is dit die rede dat ek so verlang vannaand
C           G7             F  C
Want hoeveel jare het jy nie my lief en leed gedeel
F              C   Am    G     G7      C
En stil geluister wanneer ek my ou kitaar bespeel
G7           C   G7           C
Doe doe doe doe, doe doe doe doe
F   C     Am    G     G7      C
Stil geluister wanneer ek my ou kitaar bespeel
Pretoria Jakarandastad, waar ek so graag alleen
Straat op en af geslenter het in die lente reën
Waar meisies lank na middernag nog deur die vensters loer
En dromend luister na die lied van elke troebadoer
Doe doe doe doe;  doe doe doe doe
Dromend luister na die lied van elke troebadoer
Pretoria Jakarandastad, die tyd gaan gou verby
En daardie jare lê soos ylblou berge agter my
Maar steeds is ek 'n troebadoer wat almal wil vertel
Van jou ou Jakarandastad met sang en snarespel
Jou ou Jakarandastad met sang en snare spel
Wie van ons onthou nie die lekker studentedae in
Tot laataand het ons rondgehand by Sterland of
rondgedrentel by Sunnypark.
Ons kon toe nog onbevange jongmens wees.
Soos Koos du Plessis se liedjie se
woorde lui: "daardie jare lê soos ylblou berge agter my".
Dit was in 'n era toe Pretoria nog
"Pretoria Filadelfia" was.  Maar ons neem
dit wat was met ons saam...
Daar in Australië is baie Jakaranda bome.
Ons begin oor en sal ons plekkie wat nou nog
leeg is in Oz in 'n blomtuin omskep...
"Julle sal met blydskap uit Babel wegtrek
en in vrede gelei word;
die berge en die heuwels sal voor julle
uit jubel en juig en al
die bome in die veld sal hande klap.
In die plek van 'n doringbos sal daar 'n
in die plek van 'n dissel sal daar 'n
mirteboom opskiet." Jes 55:12-13
Die Trekkers trek voort...
Deur Heinrich Ferreira op Monday, April 09, 2007 0 boodskappe (Los 'n boodskap deur hier te kliek)
Labels: Koos du Plessis, Pretoria Jakarandastad
Ons het vandag, Maandag 2 April 2007 by Hatmed (naby die hoek van Hilda en Burnett straat in Hatfield) by Dr. Johan Momberg by Dr. Lingenvelder se praktyk. Ons het sommer beide die 457 en die 136 VISAs se mediese toetse gedoen. Die mediese ondersoeke het omtrent R2000 gekos vir my en my vrou en ons 2 kinders. Ons moes duplikaat X-strale neem by die radioloog en dit het R1000 gekos in totaal. Verder was die HIV bloedtoetse by die patoloë R217 vir 2 mense. Hierdie dokters is baie vriendelik en ek kan hulle regtig aanbeveel.
Daarna is ons in Pretoria stad in om sommer die "Police Clearance Certificate" aansoeke oorkant die Sanlam sentrum by die polisie se rekords afdeling in te gee.
Deur Heinrich Ferreira op Thursday, April 05, 2007 1 boodskappe (Los 'n boodskap deur hier te kliek)